Държавен вестник, бр. 21, 2021 г., стр. 144

СТР.  144	
Д Ъ Р Ж А В Е Н  В Е С Т Н И К 	
БРОЙ  21
(2) Книгите и канцеларските дела се предават 
в служба „Архив“ след номериране.
Чл. 76. Свършените през текущата година 
дела, по които ВКС е първа инстанция, и 
свършените тълкувателни дела се предават в 
служба „Архив“ в началото на всяка кален-
дарна година.
Чл. 77. При предаване на архивните матери-
али в служба „Архив“ се извършва вписване в 
архивни книги, отделни за първоинстанцион- 
ните и за тълкувателните дела.
Чл. 78. Архивната книга се води от съдебния 
архивар и съдържа:
1. номер на връзката;
2. архивен номер;
3. номер на образуваното във ВКС дело;
4. отделението, в което е било образувано 
делото.
Чл. 79. На всяка връзка на свършените 
дела се поставя картон с данни за номера на 
връзката и кои архивни номера на дела се 
съдържат в нея.
Чл. 80. (1) За предаване и приемане на свър-
шените дела съдебният деловодител изготвя 
опис в два екземпляра – за съответната служба 
„Наказателни съдопроизводства“, „Граждански 
съдопроизводства“ и „Търговски съдопроизвод-
ства“ и за служба „Архив“.
(2) Екземплярите от описите за предадени 
дела се подреждат в книга, която се съхранява 
в служба „Архив“.
Чл. 81. Съдебният деловодител след пре-
даване на свършените дела в служба „Архив“ 
извършва отметка в описната книга с отра-
зяване срещу номера на образуваното дело 
на архивния номер, под който е архивирано.
Чл. 82. Сроковете за съхранение и видовете 
документи се определят с номенклатура на 
делата, одобрена от председателя на ВКС и 
утвърдена от директора на Централния дър-
жавен архив.
Чл. 83. (1) Експертна комисия, назначена 
от председателя на съда, определя кои канце-
ларски дела или други документи подлежат 
на унищожаване в съответствие с утвърдената 
номенклатура на делата във ВКС и изготвя 
протокол-опис за одобрение от председателя 
на съда.
(2) Един от одобрените описи остава на 
съхранение във ВКС, а другите две копия се 
изпращат на Централния държавен архив за 
утвърждаване.
(3) Архивните материали се унищожават 
след утвърждаване от Централния държавен 
архив по предложение на експертната комисия.
(4) Не подлежат на унищожаване материали, 
които имат научно или историческо значение, 
както и постановленията на ВКС и решенията 
на общите събрания на колегиите.
Чл. 84. В служба „Архив“ се обработват и 
съхраняват сканираните актове, постановени 
от ВКС.
Г л а в а  т р е т а
ОРГАНИЗАЦИЯ НА ДЕЙНОСТТА НА 
АДМИНИСТРАЦИЯТА НА ВКС
Раздел I 
Взаимодействие и координация
Чл. 85. Звената в администрацията на 
ВКС в рамките на своята функционална 
компетентност:
1. подготвят становища, отчети, доклади, 
докладни записки, анализи, програми, кон-
цепции, справки и други документи;
2. осигуряват координация и взаимодейст-
вие с държавни институции и с неправител-
ствени организации;
3. участват в изготвянето и реализира-
нето на проекти за привличане на средства 
от фондове на Европейския съюз и от други 
международни програми;
4. участват в разработването на процедури, 
правила и други вътрешни актове;
5. участват в подготовката и провеждането 
на обществени поръчки.
Чл. 86. (1) Звената в администрацията на 
ВКС пряко си взаимодействат по въпроси от 
смесена компетентност, като водещото звено 
прави обобщение и подготвя окончателния 
документ.
(2) Доклади, отчети, справки и други ма-
териали от общ характер се предоставят от 
главния секретар на всички заинтересувани 
административни звена, освен ако са публи-
кувани на интернет страницата на ВКС.
Чл. 87. Ръководителите на администра-
тивни звена:
1. планират, организират, контролират и 
координират дейността на ръководеното от 
тях звено;
2. създават условия за законосъобразна, 
бърза и ефективна работа на ръководеното 
звено;
3. разпределят възложените задачи между 
служителите в звеното и контролират тяхното 
изпълнение;
4. предлагат на висшестоящия си ръко-
водител мерки за подобряване дейността на 
звеното;
5. правят обосновани предложения за 
промени в числеността или длъжностите в 
ръководеното звено;
6. предлагат мерки за подобряване на 
професионалната квалификация на съдебните 
служители от звеното;
7. одобряват и подписват всички изходящи 
от административното звено документи;
8. подготвят необходимите справки за 
дейността на звеното;
9. правят мотивирани предложения за 
стимулиране или налагане на дисциплинарни 
наказания на подчинените служители;
10. координират ползването на отпуските 
на съдебните служители от звеното.